Saab 9-5

Saab 9-5 je automobil vyššej strednej triedy vyrábaný švédskou automobilkou Saab Automobile. Prvá generácia bola predstavená v roku 1997 ako nástupca pre Saab 9000 pre modelový rok 1998. V tej dobe automobil predstavoval veľký skok pre Saab. V Spojených štátoch bol 9-5 predstavený v roku 1998 pre modelový rok 1999.
15. septembra 2009 bol na Frankfurt Motor Show predstavená druhá generácia 9-5 a výroba bola zahájená v júni 2010. Ide o prvý Saab, ktorého výroba bude spustená v rámci vlastníctva Spyker Cars, aj keď bol vyvinutý pod úplným vlastníctvom GM.
Prvá generácia (1997 – 2010).
Motory.
Prvá generácia Saab 9-5 bola poháňaná radovými 4-valcovými motormi B205 a B235. Verzia GM 54° V6 poháňaný unikátnym asimetrickým nízkotlakovým turbodúchadlom bola k dispozícii od roku 1999 do 2003. Tento motor bol k dispozícii len s automatickou prevodovkou, a automobily s týmto motorom sa odlišovali dvomi koncovkami výfuku. Tento motor bol k dispozícii iba s výbavou Arc, SE a Griffin. V roku 2004 bol motor V6 nahradený vysokotlakovým radovým 4-valcom s turbodúchadlom s výkonom 160 kW/220 koní. V roku 2006 tento motor produkoval až 190 kW/260 koní, dokonca v nie Aero alebo športových modeloch (US modely).
B235 motory v modeloch 9-5 trpeli vysokou mierou zlyhania motora v dôsledku usadzovania motorového oleja. Saab pre rok 2004 pozitívne prerobil systém vetrania kľukovej skrine (PCV), ktorý vlastne tento problém eliminuje. Veľa sťažností majiteľov 9-5 núti koncern GM ponúkať 8-ročnú záruku na modely so 4-valcovým motorom, za predpokladu, že majiteľ musí predložiť dôkaz pravidelnej výmeny oleja. Saab teraz tiež odporúča používať odporúčané zmesi oleja ako preventívne opatrenie.
Prevodovky.
9-5 bol dostupný s Aisin AW 4-rýchlostnou automatickou prevodovkou v rokoch 1997 až 2001. Nová Aisin AW 5-rýchlostná automatická prevodovka nahradila 4-rýchlostnú. 5-rýchlostná manuálna prevodovka je štandardne montovaná do základných modelov a modelu Aero.
Aero.
Výkonovo orientovaný 9-5 Aero bol prvýkrát predstavený v roku 2000 s 230-koňovým 2.3-litrovým prepĺňaným motorom B235R. Táto vlajková loď mala dlhý zoznam štandardných funkcií, športovo ladené odpruženie a bočné lišty karosérie. V roku 2002 stúpol výkon motora na 250 koní. Vysokovýkonná verzia 9-5 v dnešnej dobe dosahuje výkon 191 kW/260 HP a 350 Nm (z maximálneho krútiaceho momentu 370 Nm s 20-sekundovou overboost funkciou k dispozícii iba s manuálnou prevodovkou). Tuningové firmy ako Hirsch Performance, MapTun Performance a Nordic Uhr and BSR AB so špecializáciou na modely Saab, dokážu upraviť motor aj na výkon 340 kW/450 HP.
V súčasnej dobe je 260-koňový motor B235R štandardom v oboch Aero a 2.3T modeloch. Navyše takmer všetky funkcie, ktoré sú štandardom na modeloch Aero sú teraz štandardom aj na 2.3T, pričom výnimkou je len športovo ladený podvozok, dvojfarebné kožené čalúnenie, "výročné" disky kolies a interiérové doplnky z brúseného hliníka z ktorých sú všetky štandardom vo verzii Aero a nie sú k dispozícii vo verzii 2.3T.
Druhá generácia (2010 – ).
Druhá generácia Saabu 9-5 sa vďaka tomu, že sa Saab odtrhol od GM dosť zmenilo.
Napríklad, nový Saab 9-5 má veľký nápis SAAB na prednej maske a dizajnové odlíšenie od 1. generácie vďaka stále väčšej podobnosti s Opelom Insignia.